stanford-oval/wikipedia huggingface dataset:
הנרי גודמן
קריירה > תיאטרון

ב-2010 שיחק גודמן בגרסה הבימתית של הסדרה "כן, אדוני השר" בתפקיד סר המפרי אפלבי שהועלה בפסטיבל צ'יצ'סטר, והחל מ-17 בספטמבר אותה שנה הוצג בתיאטרון גילגוד בווסט אנד הלונדוני.
ב-2012 הופיע בתפקיד הראשי במחזה "עלייתו הנמנעת של ארתורו אוי" בצ'יצ'סטר ואחר כך בווסט אנד וזכה לשבחי הביקורת.
ב-2015 שיחק בתפקיד וולפונה בקומדיה "וולפונה" מאת בן ג'ונסון עם הלהקה השייקספירית המלכותית בבימויו של טרוור נאן לצדם של מת'יו קלי ומיילס ריצ'רדסון. ב-2003 הופיע עם הלהקה השייקספירית המלכותית וגילם את המלך ריצ'רד השלישי.
ב-2017 גילם גודמן את דמותו של לוסיאן פרויד במחזה "Looking at Lucian" מאת אלן פרנקס, ביוסטינוב סטודיו שבתיאטרון המלכותי בבאת'.
קריירה > קולנוע

גודמן גילם דוקטור של הידרה בסרט "קפטן אמריקה: חייל החורף", אבל ללא קרדיט. הוא שיחק באותו תפקיד שוב, בשם ד"ר ליסט, בעונה השנייה של סדרת הטלוויזיה "סוכני S.H.I.E.L.D.", ובסרט הקולנוע "הנוקמים: עידן אולטרון" משנת 2015.
ב-2023 גילם את דמותו של שמעון אגרנט בסרט "גולדה".
קריירה > רדיו

גודמן זוכה להערכה על משחקו בתוכניות רדיו. הוא גילם את לאופולד בלום בעיבוד של רדיו ה-BBC של הספר "יוליסס" מאת ג'יימס ג'ויס עבור בלומסדיי בשנת 2012. עוד גילם את דמותו של הסופר והכימאי פרימו לוי, ושורה ארוכה של דמויות, יהודיות במקרים רבים.
פרסים והוקרה

ב-1993 זכה גודמן בפרס אוליבייה לשחקן הטוב ביותר במחזמר על הופעתו בתפקיד צ'ארלס גיטו במחזה "Assassins" בבימויו של סם מנדס בתיאטרון דונמאר ורהאוס. בשנת 2000 זכה בפרס אוליבייה נוסף לשחקן הטוב ביותר על הופעתו בדמות שיילוק במחזה "הסוחר מוונציה" בבימויו של טרוור נאן שהוצג בתיאטרון המלכותי הלאומי. הוא היה מועמד לפרס אוליבייה לשחקן הטוב ביותר במחזמר על הופעתו ב"שיקגו" ב-1998, לפרס חוג מבקרי התיאטרון של לונדון לשחקן הטוב ביותר על "הסוחר מוונציה", ופרס התיאטרון הבריטי על הופעתו במחזה "עלייתו הנמנעת של ארתורו אוי".
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1989 |  | Murderers Among Us: The Simon Wiesenthal Story | ג'וסק | סרט טלוויזיה |
| 1990 |  | Secret Weapon | איש השגרירות | סרט טלוויזיה |
| 1993 | בנו של הפנתר הורוד | Son of the Pink Panther | אנדרה |  |
| 1994 |  | Degas and Pissarro Fall Out | פיזארו |  |
| 1996 | מרי ריילי | Mary Reilly | הפינגר |  |
| 1997 | פרטים אינטימיים | Private Parts | מוטי |  |
| 1997 | המלאך | The Saint | ד"ר לב בוטווין |  |
| 1999 | נוטינג היל | Notting Hill | קונסיירז' במלון ריץ |  |
| 2000 | לילות ערב | Arabian Nights | סולטן בילה | מיני-סדרה |
| 2000 | משחקים מלוכלכים | Dirty Tricks | תומאס | סרט טלוויזיה |
| 2002 |  | The Final Curtain | אד נברזקי |  |
| 2003 | ראש העיר קסטרברידג' | The Mayor of Casterbridge | ג'ושואה ג'ופ | סרט טלוויזיה |
| 2004 | החיים על פי פיטר סלרס | The Life and Death of Peter Sellers | דניס סלינג'ר |  |
| 2004 | צ'רצ'יל: שנות הוליווד | Churchill: The Hollywood Years | הנשיא |  |
| 2005 | בלי חוקים | Green Street | קארל בוקנר | שם הפקה נוסף "Hooligans" |
| 2005 |  | Shakespeare's Happy Endings | תפקידים שונים |  |
| 2005 | משחק אותה קובריק | Colour Me Kubrick: A True...Ish Story | מרדכי |  |
| 2005 | תלויה על חוט השערה | Out on a Limb | פליקס לימב |  |
| 2009 |  | The Damned United | מני קוסינס |  |
| 2009 | לקחת את וודסטוק | Taking Woodstock | ג'ייק טייכברג |  |
| 2009 |  | The Last Days of Lehman Brothers | ג'ון מק |  |
| 2010 |  | The Road to Coronation Street | ססיל ברנשטיין | סרט טלוויזיה |
| 2011 |  | Codebreaker | ד"ר פרנץ גרינבאום |  |
| 2013 | הצ'אלנג'ר | The Challenger | ד"ר וייס | סרט טלוויזיה |
| 2014 | קפטן אמריקה: חייל החורף | Captain America: The Winter Soldier | ד"ר ליסט | ללא קרדיט |
| 2015 | האישה בזהב | Woman in Gold | פרדיננד בלוך-באואר |  |
| 2015 | הנוקמים: עידן אולטרון | Avengers: Age of Ultron | ד"ר ליסט |  |
| 2015 |  | De Surprise | מר ג'ונס |  |
| 2016 |  | Altamira | דה לוס ריוס |  |
| 2016 |  | Love is Thicker Than Water | לוי |  |
| 2016 | הנבחר | El Elegido | לאון טרוצקי |  |
| 2016 | שעתם היפה | Their Finest | גבריאל בייקר |  |
| 2016 | גולם רצחני | The Limehouse Golem | קרל מרקס |  |
| 2020 |  | The Good Traitor | פרנקלין דלאנו רוזוולט |  |
| 2021 |  | Love Gets a Room | זילברמן |  |
| 2021 | שקיעת החמה (אנ') | Sundown | ריצ'רד |  |
| 2023 | גולדה | Golda | שמעון אגרנט |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1972 | קערת הזהב | The Golden Bowl | מזכיר | מיני-סדרה |
| 1988 |  | Bust | ג'וני אוסבורן | בפרק "Love Bait" |
| 1988 |  | This is David Lander | מיקי בסנט | בפרק "Not a Pretty Site" |
| 1988 |  | London's Burning | סיריל | בפרק "Ding Dong Merrily" |
| 1989 |  | Three Up, Two Down | טוני | בפרק "Omelettes and Optimism" |
| 1989 |  | Gentlemen and Players | ג'ורג' מילר | בפרק "Black Gold" |
| 1989 |  | Rules of Engagement | מראיין בטלוויזיה | מיני-סדרה |
| 1989 |  | After the War | הירש | בפרק "Fathers and Sons" |
| 1989 |  | Act of Will | רשם | מיני-סדרה |
| 1989 |  | Capital City | פיינמן | בפרק "Insider Trading" |
| 1990 |  | Screen Two | שטראוס | בפרק "Old Flames" |
| 1990 |  | El C.I.D. | גולדמן | בפרק "Copping Out" |
| 1990 |  | Chain | בארי | מיני-סדרה |
| 1987, 1991 |  | The Bill | הארי / דימיטרי | סדרת טלוויזיה (2 פרקים) |
| 1991 |  | The Gravy Train Goes East | איבו טאנקיץ | מיני-סרדה |
| 1992 | המפקח מגרה | Maigret | שוער במלון | בפרק "The Patience of Maigret" |
| 1992 | זורו | Zorro | דון חוסה אלפונסו אסקנטו | בפרק "Turning the Tables" |
| 1993 | לאבג'וי | Lovejoy | מסיה פורגט | בפרק "God Helps Those" |
| 1992–1993 |  | Rides | בובי | סדרת טלוויזיה (3 פרקים) |
| 1994 |  | 99-1 | לומן | בפרק "Trust Me" |
| 1994 | מידה כנגד מידה | Measure for Measure | פומפי |  |
| 1995 | סמית' וג'ונס | Smith & Jones |  | סדרת טלוויזיה (פרק אחד) |
| 1996 | לזרוס הקר | Cold Lazarus | דייוויד סילץ | מיני-סדרה |
| 2001 |  | American Voices | מיירון בקסטון |  |
| 2001 | חדרי מסתורין | Murder Rooms: Mysteries of the Real Sherlock Holmes | דה מייר | בפרק "The Photographer's Chair" |
| 1996 |  | Masterpiece Theatre | פיליפ גלבורג | בפרק "Broken Glass" |
| 2001 | דיאל ופסקו | Dalziel and Pascoe | ד"ר רוברט סילווד | בפרק "Secrets of the Dead" |
| 2002 | ספוקס | Spooks | DG | בפרק "The Lesser of Two Evils" |
| 2003 | המלחמה של פויל | Foyle's War | הווארד פייג' | בפרק "Fifty Ships" |
| 2004 |  | Keen Eddie | רבי מנדלסון | בפרק "Who Wants to Be in a Club That Would Have Me as a Member?" |
| 2005 |  | M.I.T.: Murder Investigation Team | קמרון פטיסון | סדרת טלוויזיה (פרק אחד) |
| 2005 |  | Murder in Suburbia | הווארד גודמן | בפרק "The Wedding" |
| 2007 | הלו מומבאי | Mumbai Calling | פיליפ גלאס | בפרק הפיילוט |
| 2010 | כן, אדוני ראש הממשלה | Yes, Prime Minister | סר המפרי אפלבי | סדרת טלוויזיה |
| 2013 | רציחות במידסומר | Midsomer Murders | סיי דוונפורט | בפרק "Death and the Divas" |
| 2013 | תחבולות חדשות | New Tricks | גאווין ריזן | בפרק "Cry Me a River" |
| 2012 |  | Playhouse Presents | הנרי קיסינג'ר | בפרק "Nixon's the One" |
| 2014 | פני דרדפול | Penny Dreadful | כומר | בפרק "Grand Guignol" |
| 2015 | סוכני S.H.I.E.L.D. | Agents of S.H.I.E.L.D. | ד"ר ליסט |  |
| 2017 | סנאץ' | Snatch | סול גולד | סדרת טלוויזיה |
| 2018 | גבעת ווטרשיפ | Watership Down | שחור-פרווה | מיני-סדרה |
| 2018 | תעלומת האלפא ביתא | The ABC Murders | סידני פריין | מיני-סדרה |
| 2020 | האפיפיור החדש | The New Pope |  | סדרת טלוויזיה אמריקאית |
| 2020 |  | Soulmates | וולטר | בפרק: "The Lovers" |
| 2024 | המשטר (אנ') | The Regime | מר סינגר | 5 פרקים |
מסע בין כוכבים: עולמות חדשים ומשונים – דמויות

זוהי רשימת דמויות מסדרת הטלוויזיה המדע בדיוני "מסע בין כוכבים: עולמות חדשים ומשונים".
אנושות > אריקה אורטגס

אריקה אורטגס (מגולמת על ידי מליסה נביה) היא הטייסת של ה"אנטרפרייז". אורטגס היא קצינה חכמה ומוכשרת, הנחשבת לאחת הטייסות הטובות בצי. היא חמת מזג, ונוטה להגיד את אשר על ליבה גם כאשר הדבר נוגד את הפקודות שקיבלה. יחד עם זאת, היא מצייתת לפקודות גם אם אלו אינן לרוחה. למרות מזגה החם היא משתטה לפעמים.
אנושות > ג'וזף מ'בנגה

ד"ר ג'וזף מ'בנגה (מגולם על ידי באבס אולוסנמוקון) הוא רופאה הראשי של ה"אנטרפרייז". מ'בנגה הוא רופא מוכשר ודעתן שאינו חוסך את דעתו מאיש, לרבות הקפטן. בתו של מ'בנגה, רוקיה, אובחנה כחולה בציגנוקמיה, מחלה סופנית וחשוכת מרפא. על מנת לאפשר לעצמו למצוא לה מרפא, מ'בנגה מכניס אותה למעגלי הטרנספורטר בו היא נותרת לאורך חודשים רבים כשהוא משחרר אותה מדי פעם. בסופו של דבר מתחברת רוקיה עם ישות שמאפשרת לה לחיות חיים ארוכים ומלאים, ללא גוף פיזי.
אנושות > לא'אן נוניאן סינג

לא'אן נוניאן סינג (מגולמת על ידי כריסטינה צ'ונג) היא קצינת הביטחון של ה"אנטרפרייז". היא רצינית, אחראית, נמצאת תמיד בכוננות ואינה מאפשרת לעצמה להנות מחופשות או בילויים, גם כאשר הספינה עוגנת ואינה נמצאת במשימה. לא'אן היא צאצאית של משפחת נוניאן סינג, משפחתו של חאן נוניאן סינג, ועל רקע זה ספגה הצקות בילדותה. משפחתה של לא'אן נהרגה בהתקפה של הגורן, והיא סובלת מהפרעת דחק פוסט-טראומטית המתבטאת בזהירות יתר בכל הקשור לגורן, כמו גם אפיזודות דיסוציאטיביות מהן סבלה במספר היתקלויות עם הגורן. לא'אן היא חברתה הטובה של קומנדר אונה צ'ין-ריילי, לאחר שזו היוותה עבורה דמות לחיקוי בילדותה, ואף היוותה השראה ללא'אן להצטרף לצי הכוכבים.
אנושות > פליה

פליה (מגולמת על ידי קרול קיין) היא המהנדסת הראשית של ה"אנטרפרייז" החל מעונתה השנייה של הסדרה. פליה מתוארת כאינטליגנטית ובעלת ידע רב, שאינה סובלת טיפשים. היא פותרת בעיות במהירות וברוגע הודות לניסיונה הרב.
אנושות > ג'ורג סמואל קירק

ג'ורג סמואל "סם" קירק (מגולם על ידי דן ז'אנוט) הוא קצין מדעים על ה"אנטרפרייז", ונמצא תחת פיקודו של ספוק. סם הוא אחיו הבכור של ג'יימס קירק, לימים קפטן ה"אנטרפרייז". הוא שקול יותר מאחיו, אך נוטה להתפרצויות כאשר הוא נמצא בסכנה.
אנדוריאנים > המר

המר (מגולם על ידי ברוס הוראק) הוא המהנדס הראשי של ה"אנטרפרייז". המר הוא איינארי, וככזה הוא עיוור, אך יתר חושיו מחודדים באופן מיוחד. ככל האיינארים גם המר הוא טלפת, אם כי הוא משתדל שלא לעשות שימוש בכישרונו זה. המר הוא קצין קשוח ודורש, אך גם מטפח ומלמד. במהלך הסדרה הוא הופך לדמות אב ומודל עבור אוהורה. ב-"All Those Who Wander", הפרק התשיעי בעונתה הראשונה של הסדרה, הוא מקריב את חייו כשהוא מגלה שבגופו הוטלו ביצי גורן, ומציל בכך את צוות ה"אנטרפרייז".
כנסיית אבינו שבשמים

| --- | --- |

 מידע כללי
 סוג:  כנסייה 
 על שם:  תפילת האדון 
 מיקום:  ירושלים 
 מדינה:  ישראל 
 קואורדינטות:  31°46′41″N 35°14′43″E﻿ / ﻿31.778077777778°N 35.245191666667°E﻿ / 31.778077777778; 35.245191666667
  (למפת ירושלים מוגדלת) כנסיית אבינו שבשמים(למפת ירושלים רגילה) כנסיית אבינו שבשמים(למפת הרי ירושלים רגילה) כנסיית אבינו שבשמים(למפת הרי ירושלים מוגדלת) כנסיית אבינו שבשמים
 
כנסיית אבינו שבשמיים
שניים מהלוחות הנושאים את תפילת אבינו שבשמים
כנסיית אבינו שבשמים (בלטינית: Pater Noster) היא כנסייה קתולית בחסות צרפתית השוכנת במרומי הר הזיתים ומשמרת את זיכרון תפילתו של ישו. במתחם הכנסייה שוכנים שרידים של שתי כנסיות נוספות: כנסיית העלייה לשמים הביזנטית "אלאונה", ויסודות כנסייה חדשה שלא הושלמה "כנסיית הלב הקדוש".
המסורת

כנסיית אלאונה הוקדשה עם הקמתה לעלייתו של ישו לשמים. עלייתו של ישו מתוארת בראשית ספר מעשי השליחים:
אחרי שאמר את הדברים האלה נשא מעליהם בעודם מסתכלים, וענן נטל אותו מנגד עיניהם. עודם מביטים השמימה בעלייתו, והנה שני אנשים לבושי לבן ניצבו לידם ואמרו: "אנשי הגליל, למה אתם עומדים ומסתכלים אל השמים? ישוע זה אשר נשא מעליכם השמימה - בוא יבוא באותו אפן שראיתם אותו עולה לשמים.
אחרי כן שבו לירושלים מהר הזיתים, הקרוב לירושלים כדרך תחום שבת. מאוחר יותר הוקדשה הכנסייה גם למקום שבו הביא ישו את תלמידיו בסודות המסתורין של היקום:
כאשר ישב על הר הזיתים נגשו אליו התלמידים לבדם ואמרו: "הגד נא לנו מתי יהיה הדבר הזה ומה הוא אות בואך וקץ העולם?" השיב ישוע ואמר להם: "הזהרו שלא יתעה אתכם איש, כי רבים יבואו בשמי ויאמרו 'אני המשיח' ויתעו רבים. ואתם עתידים לשמע מלחמות ושמועות מלחמה. שימו לב, אל תבהלו; כי צריך להיות הדבר הזה, ובכל זאת עוד לא בא הקץ. גוי יקום על גוי וממלכה על ממלכה ויהיו רעב ורעידות אדמה במקומות רבים, אך כל אלה ראשית הצרות. אז ימסרו אתכם לרודפים ויהרגו אתכם ותהיו שנואים על כל הגויים בגלל שמי. רבים יכשלו באותה עת ויסגירו זה את זה וישנאו זה את זה. נביאי שקר יקומו ויתעו רבים, ומאחר שתרבה ההפקרות תתקרר אהבת רבים. אבל המחזיק מעמד עד קץ הוא יושע. ובשורה זו של המלכות תכרז בכל העולם לעדות לכל הגויים ואחרי כן יבוא הקץ.
עם זאת, מספר עשורים לאחר מכן הופרדו המסורות ולמסורת העלייה לשמים נבנתה כנסייה נפרדת על ידי פואמניה בסוף המאה הרביעית בקרבת המקום, הלא היא כנסיית העלייה.
הכנסייה הביזנטית

כנסיית אלאונה הביזנטית הייתה אחת הכנסיות הראשונות שהוקמו בירושלים. היא הוקמה על ידי פלוויה יוליה הלנה, אמו של קונסטנטינוס, ב-334, יחד עם כנסיית המולד בבית לחם וכנסיית הקבר בירושלים. הקמת הכנסייה, המשמרת את זיכרון אירוע העלייה, יחד עם כנסיות המשמרות את זיכרון לידתו ומותו, מצביעה על החשיבות העצומה שהעניקה הנצרות, כבר בקדמותה, למסורת עלייתו של ישו לשמים. שמה של הכנסייה, אלאונה, נגזר מהמונח היווני Elaia שפירושו עץ זית. השם הוענק תחילה להר כולו, אך אגריה, אחת הצלייניות הראשונות לארץ הקודש המתארת את הכנסייה במאה הרביעית, מתייחסת בשם זה לכנסייה עצמה. העברת השם מלמדת על חשיבות הכנסייה: זאת הכנסייה בהא הידיעה של הר הזיתים, היא מייצגת את ההר ולכן אין להתפלא שהיא באה להנציח יותר מאשר מאורע אחד. הכנסייה נהרסה בפלישה הפרסית ב-614, אולם ייתכן כי נבנתה מחדש על ידי מודסטוס ונהרסה שוב על ידי אל חאכים ב-1009.
הכנסייה הצלבנית

הצלבנים הקימו באתר זה כנסייה וקראו לה "אבינו שבשמים" לזכר תפילת האדון שאמר ישוע, ועל פי המסורת הצלבנית נאמרה במקום זה. תיאודוריק, צליין מגרמניה, תיאר ב-1172 כי ממערב, לצד הדרך המובילה לבית עניה בצד הר הזיתים, יש כנסייה "קדושה ביותר" במקום שבו ישב ישו כאשר נשאל על ידי תלמידיו כיצד עליהם להתפלל והוא לימד אותם את התפילה "אבינו שבשמים", וכתב את התפילה עבורם בכתב ידו. תפילה זו, כך על פי תיאודוריק, נמצאה בכתב ידו מתחת למזבח כך שהצליינים יכולים לנשקה. ממרכז הכנסייה מנה תיאודוריק שלושים מדרגות המובילות למטה לחללים תת-קרקעיים שבהם על פי המסורת ישב ישו לעיתים קרובות ולימד את תלמידיו. בחפירות של 1911 אכן נמצאה אבן מעין זו ועליה חרוטה התפילה בלטינית.
התפילה מתוארת בבשורה על-פי לוקס, פרק י"א, 1–4:
"וַיֹּאמֶר אֲלֵיהֶם: כִּי תִתְפַּלֲלוּ, אִמְרוּ 'אָבִינוּ שֶׁבַּשָּׁמַיִם, יִתְקַדַּשׁ שְׁמֶךָ, תָּבוֹא מַלְכוּתֶךָ, יֵעָשֶׂה רְצוֹנְךָ כְּמוֹ בַשָּׁמַיִם כֵּן בָּאָרֶץ. אֶת לֶחֶם חֻקֵּנוּ תֶּן לָנוּ הַיוֹם, וּמְחַל נָא עַל חַטֹּאתֵנוּ, כִּי מֹחְלִים גַּם אֲנַחְנוּ לְכֹל הַחַיָּב לָנוּ. וְאַל תְּבִיאֵנוּ לִידֵי נִסָּיוֹן, כִּי אִם הַצִּילֵנוּ מִן הָרָע.
הכנסייה הצלבנית נבנתה ב-1152 הודות לעיזבון של האחים אסקיל וסווין סוונסון מדנמרק (אדמירל ובישוף) שביקרו בארץ הקודש. אחד האחים נפטר תוך כדי הטבילה בירדן והשני תרם את כל רכושם לכנסייה וביקש כי לאחר מותו יקבר בה עם אחיו. ניתן לראות את מצבותיהם שהקים העם הדני בשנת 1995. הכנסייה הצלבנית הצנועה נהרסה כנראה על ידי צלאח א-דין ב-1187.
הכנסייה הצלבנית > החפירות הארכאולוגיות והממצאים במקום

בסוף ינואר 1911, אחרי כמעט שנת חפירות שבוצעו על ידי נזירים מהמסדר הדומיניקני ולפי ההנחיות של האח לאון קרה (Leon Cre), נתגלתה על המישור המערבי למנזר הכרמליתים בסיליקה גדולה (30X18 מטר) בעלת אטריום (חצר פתוחה) שווה כמעט בגודלו. מעט נותר מהכנסייה המקורית, אך מהחפירות ניתן לשרטט כמעט במדויק את מתארה.
הכנסייה נבנתה על מערה ששימשה בה כקריפטה. חזית הכנסייה השקיפה למערב, על ירושלים, באופן שנועד לשחזר למאמינים את הנוף שנתגלה לישו ולשליחיו.
הכנסייה נבנתה בשלושה מפלסים הקשורים זה לזה על ידי מערכת מדרגות. במערב הייתה הכניסה: מהפורטיקו, בעל ששת העמודים, הייתה הכניסה לאטריום גדול ובמרכזו בור מים גדול. ניתן לראות עד היום שרידים של כמה מהעמודים המקוריים וחלק קטן מהפסיפס המקורי בקרבת הכנסייה החדשה בצד הצפוני. מהחצר הוביל גרם מדרגות דרך שלושה פתחים לתוך הבסיליקה שלה שלושה אגפים. המערה נמצאה מתחת לבימה עם גרמי מדרגות לכניסה ויציאה כדי לאפשר קיום תהלוכות עם מספר רב של צליינים.
כיום המערה נחלקת לשני חלקים: המערה עצמה וחדר הקבורה שמהווה את המשכה כלפי מערב. המערה כיום שונה מאוד מצורתה בעבר, בין היתר כיוון שהיא שמשה כמטבח של הצבא הטורקי-גרמני שחנה כאן במלחמת העולם הראשונה. המערה שוחזרה ב-1927. שתי הכתובות מעל לדלתות אומרות "המערה שם האדון היה נוהג ללמד לתלמידיו" ו"המערה בה האדון לימד את שליחיו" כדבריה של אגריה. בשחזור נפתח הפתח הנוסף המקשר את המערה עם חדר הקבורה. על פי טענת הכרמליתיות במערה קבורים אחדים מבישופי ירושלים שנקברו בה בין המאות 4–7.
הכנסייה החדשה

הכנסייה הנוכחית נבנתה על ידי אורליה דה בוסי (Aurelia de Bossi), נסיכת טור ד'אוברן (Tour d'Auvergne), שרכשה את האתר ב-1857. היא נעזרה בשירותיו של הארכאולוג הצרפתי שארל קלרמון-גנו (Clermont-Ganeau) שחשף את שרידי כנסיית האלאונה. שנה לאחר מכן שכרה הנסיכה את שירותיו של אדריכל צרפתי שהתבסס על תוכניות לכנסייה אחרת המיוחסת לאדריכל הצרפתי הנודע אז'ן ויולה-לה-דוק (Viollet-le-Duc). הוא תכנן עבור הנסיכה את כנסיית 'אבינו שבשמים', מעט מזרחה לשרידי האלאונה. הקלויסטר של הכנסייה נבנתה על פי מודל בית הקברות קמפו סנטו בפיזה. מנזר לכרמליתיות צרפתיות נבנה בשכנות ב-1872. הנסיכה, שבמשך עשור שלם של בניית הכנסייה התגוררה בסמיכות בבקתה מעץ, ביקשה להיקבר במקום. היא נפטרה בפירנצה ב-1889 ושרידיה נקברו בכנסייה ב-1957. בכד מעל לקברה נטמן לבו של אביה.
תפילת אבינו שבשמים כתובה על גבי קירות הקלויסטר והכנסייה ב-143 שפות. רבים מהלוחות הישנים יותר עשויים מקרמיקה מצוירת ביד.
כנסיית הלב הקדוש

לאחר גילוי השרידים של אלאונה נאספו כספים כדי לשחזר את הכנסייה הביזנטית המקורית, וב-1920 הונחה ברוב הדר אבן הפינה לכנסייה החדשה המוקדשת ללב הקדוש. חלקו המערבי של הקלויסטאר (חצר מוקפת מעבר מקורה) שבנתה אורליה דה בוסי פורק כדי להקים את הכנסייה החדשה ועד היום נותר רק חלקו המזרחי. שערי החזית, הבמה, המזבח והקריפטה התת-קרקעית שוקמו אך לא כן הכנסייה הביזנטית כיוון שהבניה הופסקה בפתאומיות ב-1927 עקב בעיות תקציב.
לקריאה נוספת

אלי שילר, הר הזיתים, 1977
נחמה שפרן, 'במורד "מעלה הזיתים"', ירושלים וכל נתיבותיה, יד יצחק בן-צבי, 1996
Sarah Kochav, Mount of Olives, Yad Ben Zvi, 2000
הערות שוליים

| --- | --- |
בקרת זהויות :  NLI: 987007420437005171  LCCN: nr97027761  VIAF: 134150765   WorldCat (עם VIAF): 134150765 
המצבה לזכר שני האחים הדניים שנתרמה על ידי העם הדני ב-1995
מערת הקבורה. מבט מתוך הגרוטו של אלאונה
המצבה מעל לקברה של הנסיכה דה בוסי
כנסיית הלב הקדוש
ויל וגרייס – דמויות משנה

השחקנים והדמויות בסדרה "ויל וגרייס".
דמויות ראשיות

| שם השחקנ/ית | שם הדמות |
| --- | --- |
אריק מקורמאק: ויל טרומן
דברה מסינג: גרייס אדלר
מייגן מולאלי: קארן ווקר
שון הייז: ג'ק מק'פרלנד
שלי מוריסון: רוזאריו סלזר
מפתח

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|    קרובי משפחה של ויל   קרובי משפחה של גרייס   קרובי משפחה של קארן   קרובי משפחה של ג'ק |    מנהליו/עמיתיו/לקוחותיו של ויל   לקוחותיה של גרייס   יריביה של קארן   מנהליו/עמיתיו/תלמידיו של ג'ק |    בני זוג של ויל   בני זוג של גרייס   בני זוג של קארן   בני זוג של ג'ק |    שכנים של ויל, גרייס וג'ק   חברים של ויל וגרייס   שונות |  |  |  |  |
כוכבים אורחים בתפקיד עצמם

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  אל רוקר  אלטון ג'ון  בארי מנילו  ביבי ניווירת'  ג'ון אדוארד  ג'ורג' טאקיי |  ג'וש לוקאס  ג'יימס ארל ג'ונס  ג'נט ג'קסון  ג'ניפר לופז  דבי הארי  מאט לאוור |  מרטינה נברטילובה  סטון פיליפס  סנדרה ברנרד  פאטי לה פון  קווין בייקון  קייטי קוריק |  קנדיס ברגן  רודי גלינדו  ריפ טיילור  שר  Hall & Oates |  |  |  |  |
הערות שוליים

↑  Vince says "He's [Ben] looking more like you [Will] everyday" during the Finale.
| ויל וגרייס |
| --- | --- | --- |
| יוצרים | דייוויד כהן • מקס מוצ'ניק |  |
| שחקנים | אריק מקורמק • דברה מסינג • מייגן מולאלי • שון הייז • שלי מוריסון • גארי גרובס • מייקל אנגרנו • לזלי ג'ורדן |  |
| דמויות | ויל טרומן • גרייס אדלר • קארן ווקר • ג'ק מק'פרלנד • רוזאריו סלזר • דמויות משנה |  |
מלחמת הכוכבים – פרק 1: אימת הפנטום (משחק וידאו)

| --- | --- |

עטיפת המשחק
 כללי
 תאריך הוצאה:  18 במאי 1999
 סוגה:  משחק פעולה-הרפתקאות
 פיתוח:  Big Ape Productions 
 הוצאה לאור:  לוקאס ארטס 
 ארץ מקור:  ארצות הברית 
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  Microsoft Windows, פלייסטיישן 
 
מלחמת הכוכבים – פרק 1: אימת הפנטום (באנגלית: Star Wars: Episode I – The Phantom Menace) הוא משחק וידאו מסוג פעולה-הרפתקאות משנת 1999 אשר מבוסס על הסרט "מלחמת הכוכבים – פרק 1: אימת הפנטום". המשחק פותח על ידי חברת Big Ape Productions ופורסם על ידי חברת לוקאס ארטס במקביל ליציאה לאקרנים של הסרט במאי 1999.
המשחק זכה להצלחה מסחרית ניכרת ועד שנת 2000 נמכרו בסך הכל מעל ל-337,866 עותקים של גרסת ה-Windows של המשחק.
משחקיות

המשחק מכיל שלבים המתבססים על חלקים שונים בעלילת הסרט. השחקן שולט לאורך המשחק בדמויותיהם של הג'דיי מאסטר קווי-גון ג'ין השולייה שלו אובי-וואן קנובי, המלכה אמידלה, וקפטן פנקה (הדמויות השונות זמינות בהתאם לשלב בו משחקים). לכל דמות יש כלי נשק ויכולות ייחודיים. השלבים השונים מתרחשים בין היתר בכוכבי הלכת טאטואין, קורוסאנט ונאבו.
לאורך המשחק השחקן צריך להילחם באויבים שונים, כולל נגד דארת' מול, דרואידים של פדרציית המסחר, וחייזרים מגזעים שונים. המשחק היה ממשחקי מלחמת הכוכבים התלת-ממדיים הראשונים בהם היה ניתן לקחת חלק בדו-קרב עם חרבות אור.
בנוסף, לאורך המשחק השחקן צריך לפתור חידות שונות, ולקיים אינטראקציה עם דמות שאינם שחקנים מהם ניתן לקבל הנחיות, עימם ניתן לעסוק בסחר, ובאמצעותם ניתן לקבל גישה למשימות משנה שונות שיכולות להפוך חלקים מסוימים במשחק נגישים לשחקן.
פיתוח

המשחק פותח על ידי חברת Big Ape Productions. המשחק השתמש באלמנטים רבים מהסרט, כולל בפסקול של הסרט ובאפקטים קוליים מהסרט. בנוסף חלק מהשחקנים הראשיים בסרט דיבבו גם את אותן הדמויות במשחק.
ב-16 בינואר 2024 יצאה לשווקים גרסה מחודשת של המשחק לקונסולות המשחקים פלייסטיישן 4 ופלייסטיישן 5. הגרסה המחודשת כללה גרפיקה משופרת ושינויים קלים בממשק על מנת להתאימו לגיימרים בהווה.
ראו גם

Star Wars Episode I: Racer
הערות שוליים

↑  IGN staff (18 במאי 1999). "Star Wars Hits The Shelves". IGN. Ziff Davis. נבדק ב-15 במאי 2021. {{cite web}}:  (עזרה)
↑  PC Gamer staff (בנובמבר 2000). "Where Have All the Legends Gone? By the Numbers". PC Gamer. Imagine Media. 7 (11): 42–43. {{cite journal}}:  (עזרה)
↑  Michel, Adam (2024-01-10). "PlayStation Plus Game Catalog for January: Resident Evil 2, Tiny Tina's Wonderlands, Hardspace: Shipbreaker and more". PlayStation.Blog (באנגלית אמריקאית). נבדק ב-2024-07-14.
במשחק השחקן שולט בדמות בעודו משקיף עליה ממבט על
קו נורת'רן

קו נורת'רן (באנגלית: Northern Line, "הקו הצפוני") הוא קו עמוק במערכת הרכבת התחתית של לונדון. צבעו שחור במפת הרכבת התחתית של לונדון והוא הקו העמוס ביותר במערכת הרכבת התחתית של לונדון – כ-340 מיליון נוסעים בשנת 2019. רוב אורך הקו (58 ק"מ) בנוי בצורת קו עמוק מתחת לקרקע. למרות שמו ("הצפוני"), נורת'רן לא משרת את התחנות הצפוניות ביותר במערכת התחתית, אם כי הוא משרת דווקא את רוב התחנות הדרומיות ומשרת 18 מתוך 31 תחנות הרכבת הנמצאות דרומית לנהר התמזה. בקו 52 תחנות, מתוכן 38 מתחת לקרקע.
היסטוריה > היווצרות הקו

קו הנורת'רן התפתח משתי חברות רכבת: רכבת העיר ודרום לונדון (the City & South London Railway; בקצרה − C&SLR) ורכבת הצ'ארינג קרוס, יוסטין והמפסטד (the Charing Cross, Euston & Hampstead Railway; בקצרה − CCE&HR).
"רכבת העיר ודרום לונדון" היא הרכבת התחתית הראשונה שהייתה בקו עמוק שנבנתה תחת פיקוחו של ג'יימס הנרי גרייטהד, שהיה, בין היתר אחראי עם פיטר ו. ברלו (מהנדס בריטי) על הטאוור סאבוואי. הקו היה הראשון מקווי הרכבת התחתית של לונדון שנבנה על ידי קידוח עמוק מתחת לפני הרחוב וכן הראשון שהופעל באמצעות מתח חשמלי. הרכבת נפתחה בשנת 1890 ונסעה בין תחנת הרכבת התחתית סטוקוול לתחנת הרכבת התחתית רחוב קינג ויליאם (שכיום איננה בשימוש). מיקום התחנה היה לא נוח וחסר יכולת להתמודד עם תנועת החברה כך שבשנת 1900 נפתח מסלול חדש לתחנת הרכבת מורגייט דרך תחנת הרכבת בנק-מוניומנט.
מפה

למפת תחנות קווי הרכבת התחתית של לונדון המלאה, ראו: מפת הרכבת התחתית של לונדון.
רכבת העיר ודרום לונדון, 1890
אדם סמית

| --- | --- |

 לידה:  5 ביוני 1723 קרקודי (אנ'), ממלכת בריטניה הגדולה
 פטירה:  17 ביולי 1790 (בגיל 67) אדינבורו, ממלכת בריטניה הגדולה
 מקום קבורה:  Canongate Kirkyard 
 השקפה דתית:  דאיזם 
 מקום לימודים:  אוניברסיטת גלאזגו, בייליול קולג' 
 מנחה לדוקטורט:  פרנסיס האצ'סון 
 מוסדות:  אוניברסיטת גלאזגו  אוניברסיטת אדינבורו 
 זרם:  כלכלה קלאסית, קפיטליזם
 תחומי עניין:  פילוסופיה פוליטית, אתיקה, כלכלה
 עיסוק:  כלכלן, מרצה באוניברסיטה, המורליסטים הצרפתים, סופר, כותב ספרי עיון, פילוסוף, מוציא לאור 
 הושפע מ:  הובס, האצ'סון, יום, לוק, טורגו
 השפיע על:  מרקס, דייוויד ריקארדו, מיל, האבות המייסדים של ארצות הברית
 מדינה:  ממלכת בריטניה הגדולה ממלכת בריטניה הגדולה
 יצירות ידועות:  The Theory of Moral Sentiments, עושר העמים 
 פרסים והוקרה:  עמית החברה המלכותית (1767) עמית החברה המלכותית של אדינבורו (1783) חבר החברה המלכותית לאמנויות 
 חתימה:   
 
פסל של סמית באדינבורו
אדם סמית (באנגלית: Adam Smith‏; 5 ביוני 1723 – 17 ביולי 1790) היה פילוסוף וכלכלן סקוטי, אחת מן הדמויות העיקריות בעידן הנאורות הסקוטית. יש הרואים בו את אבי הכלכלה המודרנית. ספרו "עושר העמים" משנת 1776 מכיל את רעיונותיו החשובים והמשפיעים ביותר בתחום הכלכלי. סמית עסק רבות גם בתחום הפילוסופיה של המוסר.